Rundt om Jens Rosendal på Tisvilde Højskole - sn.dk - Forsiden - Nordsjælland - Ugeaviser i Nordsjælland - Ugeposten Gribskov
Artiklen: Rundt om Jens Rosendal på Tisvilde Højskole
Rundt om Jens Rosendal på Tisvilde Højskole
Ugeposten Gribskov - 16. januar 2020 kl. 18:49
Trænger man til at komme væk et par dages efter julen og nytårets strabadser, så byder Tisvilde Højskole på et tredages kursus 20.-22. januar, hvor temaet for opholdet er den danske digter Jens Rosendals liv og forfatterskab.
På kurset kan man også møde skuespilleren Benedikte Hansen, der bl.a. læser op af Selma Lagerlöfs fortælling 'Rødhalsen' og lægger op til en samtale om, hvordan man hver især skaber mening og sammenhæng i livet.
Jens Rosendal, der fylder 88 i år, er den nulevende danske digter, der har flest sange med i Højskolesangbogen, herunder forelskelsessangen 'Du kom med alt det der var dig'.
Kursusleder Anne Knudsen, der sidste år - sammen med sin mand Steen Valgreen-Voigt - skrev bogen 'Du kom med alt det der var dig', fortæller på kurset om Jens Rosendals liv og forfatterskab.
På kurset deltager også tidligere lærer og rådgiver i AIDS-Fondet, Erik Ladefoged, som fortæller om sit liv og om de kampe, han har måttet tage for at kunne leve i overensstemmelse med den, han er.
4. Foredrag om plastik i vores have
5. Lær at leve livet ved coaching og samtaler
6. Hitler er min usynlige ven
7. Walter Weiskopfs kvartet spiller jazz i Blik